Otsailaren 2a
Navarra Suma talde parlamentarioari atxikitako foru parlamentari Cristina Ibarrola Guillén andreak idatziz erantzuteko galdera aurkeztu du (10-21-PES-00400), zeinaren bidez informazioa eskatzen baitu “farmazietan farmazeutikoen gainbegiradapean eginiko autodiagnostiko-proben emaitza positiboak COVID-19ko kasu bezala jakinarazteari buruz”. Hona Nafarroako Gobernuko Osasuneko kontseilariak eman beharreko informazioa:
Nafarroako Foru Komunitatea da lehen unetik farmazietako autodiagnostiko-proben emaitza positibo guztiak Ministerioari jakinarazten dizkioten autonomia-erkidegoetako bat. Nafarroako Foru Komunitateak hainbat bidetatik jasotzen du positibo horien berri, eta Ministerioak bere informazio sistemetan eta web-orrian sartzen ditu. Nafarroako Gobernuak, halaber, datu horiek jasotzen ditu Osasun Publikoaren eta Lan Osasunaren Institutuaren zaintza epidemiologikoko txostenean, zeina, asterokoa denez, zehatzena baita positibo guztiak zenbatzeari begira, farmazietako positiboak barne. Eguneroko txostenek, aldiz, denbora-dekalajeak izan ditzakete.  
Hori guztia jakinarazten dizut, Nafarroako Parlamentuko Erregelamenduaren 194. artikulua betez.
Iruñean, 2022ko otsailaren 1ean
Osasuneko kontseilaria: Santos Induráin Orduna

